# E L Ő T E R J E SZ T É S

Sajószöged Községi Önkormányzat Képviselő-testületének

2018. május 02-ai nyílt ülésére

Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény 92. § (3) bekezdése szerint a legalább kétezer lakosú települési önkormányzat a településen, fővárosban élő szociálisan rászorult személyek részére biztosítandó szolgáltatási feladatok meghatározása érdekében – jogszabályban meghatározottak szerint – szolgáltatástervezési koncepciót készít.

A Képviselő-testület az előző Szociális szolgáltatástervezési koncepciót 2017. évben 47/2017.(V.25.) sz. határozatával hagyta jóvá. A koncepcióban meghatározott feladatok végrehajtását, megvalósulását a Szociálpolitikai Kerekasztal folyamatosan figyelemmel kísérte.

A vonatkozó jogszabály szerint a szolgáltatástervezési koncepció tartalmát az önkormányzat kétévente felülvizsgálja és aktualizálja.

Kérem a Tisztelt Képviselő-testületet, hogy az előterjesztést tárgyalja meg és szíveskedjen a szolgáltatástervezési koncepció felülvizsgált és aktualizált tervezetét elfogadni.

Sajószöged, 2019. április 24.

 Tisztelettel:

 dr. Boros István

 címzetes főjegyző